                                                                                                           Anexa la 

                                                                                              H.C.L. nr. 118/31.08.2021    

                                     Proceduri și criterii  privind numirea  în funcție 

                                    al Directorului  Clubului Sportiv Orășenesc Deta

                                                Criterii generale și specifice

1.Criterii generale:

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) cunoaşte limba română, scris şi vorbit;
c) are vârsta minimă reglementată de prevederile legale;
d) are capacitate deplină de exerciţiu;
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.
2.Criterii specifice:

-  studii universitare de licenţă absolvite cu diplomă de licență sau echivalentă, specializarea :  educatie fizica si sport 

-  vechime în specialitatea studiilor : minimum 3 ani ;

Procedura de selecție și numire a candidaților

Ocuparea postului de Director al Clubului Sportiv Orășenesc Deta se face prin concurs organizat potrivit prevederilor Hotărârii Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare. 

Comisia de concurs, comisia de soluționare a contestațiilor și secretarul comisiilor se constituie prin act administrativ al primarului , cu respectarea  condițiilor  și criteriilor, inclusiv cele privitoare la regimul incompatibilităților și conflictelorde interese, prevăzute de Hotărârea Guvernului nr. 286/2011.

Concursul de ocupare a funcției de Director al Clubului Sportiv Orășenesc Deta se desfășoară conform cerințelor cuprinse în Anunțul public.

Anunțul public cuprinde:

-denumirea postului pentru care se organizează concursul;

-condițiile  generale și specifice de participare la concurs;

-tipul probelor de concurs, locul, data și ora  desfășurării acestora;

-bibliografia și după caz, tematica;

-calendarul de desfășurare  a concursului, respectiv data-limită și ora până la care se pot depune dosarele de concurs, datele de desfășurare a probelor de concurs, termenele în care se afișează rezultatele  pentru fiecare probă, termenele  în care  se pot depune și în care  se afișează rezultatele contestațiilor, precum și termenul în care se afișează  rezultatele finale.

-informațiile referitoare  la organizarea și desfășurarea  concursului se mențin la locul de afișare și  după caz  pe pagina de internet  a instituției până la finalizarea concursului.

Salarizarea Directorului clubului sportiv Orășenesc Deta se face în conformitate cu prevederile Legii nr.153/2017 privind  salarizarea personalului plătit din fonduri publice, la nivelul corespunzător funcției contractuale de conducere.

Atribuțiile generale și specifice ale Directorului Clubului Sportiv Orășenesc Deta sunt detaliate în fișa postului care este anexă la Contractul Individual de Muncă.

Fișa postului pentru funcția contractuală de conducere vacantă de director Clubul Sportiv Orășenesc Deta:
Directorul Clubului Sportiv Orășenesc Deta are următoarele atribuții:

a) îndeplinește atribuții specifice de angajator conform legislației muncii;

b) îndeplinește atribuții specifice calității de ordonator terțiar de credite;

c) răspunde de managementul clubului, de organizarea și funcționarea în condiții de eficiență și cu respectarea prevederilor legale;

d) concepe și aplică, cu avizul Consiliului de Administrație, strategia care va fi urmată în vederea realizării obiectivelor propuse pentru a fi îndeplinite;

e) întocmește programe și proiecte etapizate, conforme cu avizul Consiliului de Administrație, pentru activitatea Clubului Sportiv Orășenesc Deta;

f) organizează și conduce activitatea Clubului Sportiv Orășenesc Deta și răspunde de buna desfășurare a acesteia, asigură și aplică respectarea dispozițiilor legale în vigoare;

g) avizează programele de pregătire, Calendarul Competițional intern și internațional și modalitatea propusă pentru desfășurarea și/sau organizarea competițiilor;

h) negociază și semnează contracte și alte acte juridice de angajare a Clubului Sportiv Orășenesc Deta; 

i) organizează și conduce personal sau prin delegat toate activitățile tehnice, sportive, economice, sociale sau de altă natură, stabilind și delegând atribuții pe trepte ierarhice și funcții având în vedere prerogativele funcției, structura organizatorică și Regulamentul de Organizare și Funcționare al Clubului Sportiv Orășenesc Deta;

j) îndruma, coordonează și controlează activitatea desfăşurată în cadrul secţiilor pe ramură de sport din cadrul clubului, precum şi a antrenorilor şi organizatorului de competiţii în vederea realizării scopului şi obiectului de activitate al clubului;

k) îndruma și aprobă activitatea antrenorilor la întocmirea planurilor de pregătire, anuale, de etapa, săptămânale, zilnice; urmărește respectarea acestora și evidența muncii efectuate în așa fel încât realizarea obiectivelor intermediare și finale să fie atinse;

l) stabilește cu antrenorii, prin contract/convenție, obiective intermediare şi finale;

m) aprobă planul de muncă al antrenorilor și planurile de pregătire pentru echipa, planurile de pregătire individuale pentru sportivii conduși de aceștia și analizează periodic cu aceștia nivelul atins, rezultatele obținute etc.;

n) constată dacă obiectivele stabilite au fost atinse, neîndeplinirea acestora fiind supusă sancționării cu până la rezilierea contractului sau altui asemenea act pentru cei vinovați;

o) asigură și răspunde de integritatea și buna întreținere a patrimoniului Clubului Sportiv Orășenesc Deta precum şi funcționarea la parametri impuși de normele prevăzute a bazelor sportive primite în administrare/folosință;

p) dispune măsuri pentru combaterea dopajului, promovarea spiritului de fairplay, a respectării legislației în vigoare Legea nr. 4/2008 privind prevenirea și combaterea violenței cu ocazia competițiilor și a jocurilor sportive;

q) primește și analizează informări scrise despre modul cum s-a desfășurat competiția (deplasare, masa, cazare, meci etc.), de la antrenorii echipelor participante, la cel mult o săptămână după terminarea evenimentului sportiv.

r) asigură aplicarea și respectarea dispozițiilor privind constituirea și actualizarea permanentă a fondului documentar și a băncii de date ale Clubului Sportiv Orășenesc Deta referitor la:

- actele normative in vigoare privind activitatea sportivă;

- regulamentul de organizare și funcționare propriu;

- regulamentul intern;

- hotărârile Consiliului Local al Orașului Deta privind activitatea Clubului Sportiv Orășenesc Deta; 

- statutele și regulamentele federațiilor naționale de specialitate la care Clubul Sportiv Orășenesc Deta este afiliat; 

- programele strategice de dezvoltare pe termen mediu și scurt al Clubului Sportiv Orășenesc Deta;

- evidența antrenorilor, clasificarea acestora, a sportivilor legitimați și clasificarea lor la fiecare disciplină sportivă;

- rezultatele obținute de sportivii Clubului Sportiv Orășenesc Deta la competițiile oficiale și amicale interne și/sau internaționale;

s) elaborează și pune în practică obiective, politici, strategii și sisteme coerente în domeniul resurselor umane;

t) organizează controlul îndeplinirii sarcinilor de către personalul din subordine și urmărește aplicarea măsurilor pe care le dispune;

u) îndeplinește orice alte atribuții pe care legea și actul constitutiv al Clubului Sportiv Orășenesc Deta le prevăd, cu excepția celor date potrivit reglementărilor legale în competența altor organe;

v) la solicitare, informează Consiliul Local al Orașului Deta asupra rezultatelor sportive, economico financiare și alte activități desfășurate, în termen de 30 de zile;

w) aplică şi respectă procedurile de sistem, procedurile operaţionale, precum şi procedurile de proces, în scopul funcţionării optime a Sistemului de Management al Calităţii, în vederea atingerii obiectivelor în propria activitate; asigură implementarea documentelor SMC elaborate referitoare la procesele coordonate; stabileşte şi asigură implementarea corecţiilor/ acţiunilor corective/ acţiunilor preventive pentru neconformităţile apărute în procesul coordonat; participă şi răspunde pentru implementarea şi dezvoltarea Sistemului de Control Intern Managerial la nivelul Clubului Sportiv / compartimentelor clubului / activităţii.

x) organizează și conduce toate activitățile tehnice şi sportive ale secțiilor sportive;

y) verifică și avizează planurile de pregătire, anuale, de etapă, săptămânale, zilnice întocmite de antrenori. Urmărește respectarea acestora și evidența muncii efectuate în așa fel încât realizarea obiectivelor intermediare și finale să fie atinse;

z) stabilește pentru antrenori (pentru echipa pe care o pregătesc) obiective de clasament la sfârșitul sezonului competițional, cât și obiective pentru pregătirea fizică a echipei și individual la componenții acesteia, în planul de pregătire;

a’) participă și urmărește evoluția sportivilor la competițiile oficiale și amicale cuprinse în calendarul intern și internațional; constată dacă obiectivele stabilite au fost atinse, propune acordarea de premii pentru îndeplinirea acestora și sancționării cu până la rezilierea contractului sau altui asemenea act pentru cei vinovați de neîndeplinirea obiectivilor;

b’) organizează selecția continuă a sportivilor, stabilește pentru fiecare antrenor, numărul de grupe de sportivi pe niveluri valorice și numărul de sportivi din grupe;

c’) îndrumă și organizează controlul îndeplinirii sarcinilor reieșite din atribuțiile funcționale de către personalul din subordine și urmărește aplicarea măsurilor ce se impun; Elaborează şi semnează fișele de post pentru salariații din subordine conform statului de funcții aprobat, precum și evaluarea performanțelor profesionale individuale ale salariaților din subordine.

d’) colaborează și întocmește Regulamentul Intern, Calendarul Competițional intern și internațional, și modalitatea propusă pentru desfășurarea și/sau organizarea competițiilor, 

e’) analizează, periodic, împreună cu organizatorul de competiţii, antrenorii şi personalul medical stadiul îndeplinirii obiectivelor stabilite şi rezultatele realizate de sportivii legitimaţi la club;

f’) urmăreşte pregătirea şi participarea sportivilor la competiţiile prevăzute în calendarul competiţional intern şi internaţional al clubului, precum şi organizarea competiţiilor proprii şi acţiunilor de selecţie;

g’) întocmește pentru fiecare antrenor, numărul de grupe de sportivi pe niveluri valorice şi numărul minim de sportivi legitimaţi sau nelegitimaţi cuprinşi în pregătire; 

h’) elaborează şi coordonează programe de colaborare cu toate structurile sportive, cu corespondent la secţia clubului, din Orașul Deta, precum şi cu grupări sportive din tara sau din străinătate;

i’) monitorizează în permanență activitatea concurenței și utilizează mijloace și metode pentru gestionarea corectă și în favoarea Clubului Sportiv Orășenesc Deta a situațiilor concrete constatate;

j’) colaborează cu structurile informatice pentru înființarea, crearea, actualizarea paginii de web a Clubului Sportiv Orășenesc Deta;

k’) se ocupă de publicitate și promovare, planifică și conduce politicile și programele de publicitate, sau produce materiale conexe acestui domeniu;

l’) promovează imaginea clubului pe plan local, naţional și internațional;

m’) ține legătura cu federațiile sportive de specialitate la nivel național pentru buna informare în domeniu, prin personalul de specialitate, organizează activitatea cabinetului metodic și sprijină perfecționarea profesională a tehnicienilor din cadrul clubului;

n’) identifică soluţiile optime de promovare, pentru atragerea mai multor sponsori, inclusiv şi deplasarea la diverse firme şi instituţii pentru a face cât mai cunoscute meciurile din etapele de campionat ale clubului;

o’) asigură implementarea standardelor de control intern /managerial;

p’) îndeplinește orice alte atribuții ce reies din Regulamentul de Organizare și Funcționare prin decizia organelor de conducere;

q’) colaborează direct cu forțele de ordine din cadrul Inspectoratului Județean de Jandarmi, a Grupării Mobile de Jandarmi și Politia Orașului Deta, la manifestările sportive organizate de Clubul Sportiv Orășenesc Deta.

r’) organizează și efectuează toate activitățile tehnice şi sportive ale secției;

s’) urmărește modul de punere în practică a planurilor de pregătire, anuale, de etapă, săptămânale, zilnice întocmite de antrenori;

t’) participă și urmărește evoluția sportivilor la competițiile oficiale și amicale cuprinse în calendarul intern și internațional;

u’) se implică în organizarea programelor de selecție continuă a sportivilor;

v’) întocmește notele de fundamentare, referatele pentru cheltuielile necesare meciurilor disputate acasă sau în deplasare;
w’) întocmește informări scrise despre modul cum s-a desfășurat activitatea (deplasare, masa, cazare, meci etc.) și colectează de la antrenorii echipelor participante analiza meciului și/sau competiției, concursului după terminarea evenimentului sportiv;

x’) pune la dispoziție materiale pentru analizele periodice, împreună cu antrenorii şi personalul medical a stadiul îndeplinirii obiectivelor stabilite şi rezultatelor realizate de sportivii legitimaţi la club;

y’) gestionează şi răspunde de magazia cu echipamente şi materiale sportive a sectiilor sportive ale clubului; asigură necesarul de materiale de întreţinere, reparaţii şi curăţenie pentru obiectivele sportive ale clubului;

z) verifică după toate acţiunile organizate în sălile si locațiile administrate de club, să nu fie defecţiuni şi alte nereguli cu privire la mijloacele fixe şi obiectele de inventar; ia măsuri pentru remedierea acestora;
aa) controlează desfăşurarea în condiţii tehnice corespunzătoare a programelor de antrenament, competiţiilor sportive şi a celorlalte activităţi care se desfăşoară în salile de sport;

bb) îndeplineşte atribuţii de cadru tehnic în domeniul apărării împotriva incendiilor, control şi supraveghere a măsurilor de apărare împotriva incendiilor;

(3) In exercitarea atribuțiilor sale, Directorul emite decizii care se comunică potrivit legii, Primarului Orasului Deta.

(4) In perioada absenței din instituție, atribuțiile postului de director sunt preluate de o persoana desemnată de acesta prin decizie. Suplimentar, directorul Clubului Sportiv poate delega prin Decizie, către o persoană desemnată, oricare dintre atribuțiile postului de director.

Bibliografia cuprinde acte normative pentru funcția contractuală de conducere vacantă pentru care se organizează concursul:

1.Constituția României;

2. OUG nr.57/2019 privind Codul administrativ - Partea a III-a;
3. Legea nr. 69/2000 a educaţiei fizice şi sportului, cu modificările și completările ulterioare;
4. Hotărârea Guvernului nr. 1447/2007 privind aprobarea normelor financiare pentru activitatea sportivă, republicată, cu modificările şi completările ulterioare ;

5.Legea nr. 544/2001 privind liberal acces la informațiile de interes public, cu modificările și completările ulterioare;

 Comisia de concurs, comisia de soluționare a eventualelor contestații și secretariatul comisiilor se constituie prin act administrative al Primarului Orașului Deta, cu respectarea condițiilor și criteriilor, inclusiv cele privitoare la regimul incompatibilităților și conflictelor de interese, prevăzute de H.G. nr.286/2011.

Concursul organizat pentru ocuparea postului contractual de conducere vacant de director  cu jumătate de normă, pe perioadă nedeterminată  constă  în - proba scrisă și proba  de interviu. 

           PREŞEDINTE DE ŞEDINŢĂ

      Consilier Corneliu-Traian PLUȘTEA                                               

                                                                                                 Contrasemnează pentru legalitate,
                                                                                                        SECRETAR GENERAL,
                                                                                                            Coralia SCULEAN.

